Amanda Botha bied Boekkeuse, ‘n program oor skrywers en boeke, elke derde Woensdag van die maand aan, waarin alle genres van die jongste Afrikaanse boeke bespreek word. Sy voer ook gereeld onderhoude met kunstenaars wat in die daaglikse Kaapse Dagboek-programme aangebied word. Sy is ‘n skrywer in eie reg van biografieë (selfs twee oor rugby) en kunsmonografieë. Sy skryf gereeld koerantartikels oor die visuele kunste. Ook is sy ‘n navorser en teksskrywer vir TV dokumentêre films en het reeds meer as ‘n honderd films op haar kerfstok. Voorheen was sy betrokke by die uitvoerende kunste – opera, ballet en toneel.